
	1.
	Rīkojuma konsolidētā versija
7. Atbalstīt Eiropas Savienības kohēzijas politikas programmas 2021.–2027. gadam konsolidēto redakciju.
	Iebildums
Vēršam uzmanību, ka Satiksmes ministrija (turpmāk – SM) atbilstoši Finanšu ministrijas (turpmāk – FM) 2023. gada 27. oktobra vēstulei Nr. 5.1-24/21/3230 “Par iespēju posmot ES fondu 2014.–2020. gada plānošanas perioda projektus” 2023.gada 8.novembrī iesniedza FM informāciju par projektiem, kurus paredz pilnībā vai daļēji pārcelt finansēšanai ES fondu 2021.–2027. gada plānošanas perioda ietvaros, pārstrukturējot transporta jomai piešķirto finansējumu kopumā:
1. ņemot vērā identificētos riskus nepabeigt projektus īstenošanu līdz 2023.gada 31.decembrim, ir paredzēts daļēji pārcelt finansēšanai ES fondu 2021.–2027. gada plānošanas periodā projektus dzelzceļa jomā un projektu par 23 jaunu elektrovilcienu iegādi;
2. plānots pilnībā pārcelt no Atveseļošanas fonda projektu par bezemisiju vilcienu iegādi finansēšanai ES fondu 2021.–2027. gada plānošanas perioda ietvaros;
3. paredzēts visu vai daļu no valsts budžeta finansētajām deviņu elektrovilcienu iegādes izmaksām pārcelt finansēšanai Programmas 2021.–2027.gadam ietvaros, ievērojot 2023.gada 26.septembra MK sēdes protokollēmuma (prot.Nr.47, 43.§) 4.2.apakšpunktu.
Ņemot vērā ievērojamo paredzēto pārstrukturējamo investīciju apjomu, kas būtiski ietekmēs plānošanas dokumentos paredzēto transporta nozares mērķu sasniegšanu, samazinot vai pilnībā noņemot Programmas 2021.-2027.gadam ES fondu finansējumu citiem transporta nozares prioritāriem projektiem, SM informēja FM, ka nav paredzēts pārcelt citas ES fondu 2014.–2020. gada plānošanas perioda īstenojamās investīcijas, tostarp tramvaja infrastruktūras attīstības investīcijas, finansēšanai ES fondu 2021.–2027.gada plānošanas perioda ietvaros, un Programmā 2021.–2027.gadam nav paredzēts izveidot jaunu specifiskā atbalsta mērķi.
Atbildot uz FM 2023.gada 15.novembra vēstuli “Par grozījumu Eiropas Savienības kohēzijas politikas programmā 2021.–2027.gadam saskaņošanu projektu posmošanas risinājumam”, SM 2023.gada 28.novembrī atkārtoti informēja FM, ka nav paredzēts pārcelt citas ES fondu 2014.–2020. gada plānošanas perioda īstenojamās investīcijas, tostarp tramvaja infrastruktūras attīstības investīcijas, finansēšanai ES fondu 2021.–2027.gada plānošanas perioda ietvaros, un Programmā 2021.–2027.gadam nav paredzēts izveidot jaunu specifiskā atbalsta mērķi.
Vienlaikus SM 2023.gada 23. un 27.novembrī ir organizējusi sanāksmi par Rīgā un Daugavpilī īstenoto tramvaja infrastruktūras attīstības projektu aktuālo progresu. Rīgas pašvaldības SIA “Rīgas satiksme” ir apliecinājusi iepriekš (28.06.2023.) sniegto gatavību Rīgā īstenoto tramvaja infrastruktūras attīstības projektu pilnībā pabeigt pēc 2023.gada beigām, par saviem līdzekļiem nodrošinot projekta mērķa sasniegšanu un tā funkcionalitāti. SIA “Daugavpils satiksme” ir apliecinājusi, ka šobrīd nav apstākļu, kas negatīvi ietekmētu vai apdraudētu projektu īstenošanu pilnā apmērā līdz ES fondu 2014.-2020.gada plānošanas perioda izmaksu attiecināmības beigu datumam. No finansējuma saņēmēja vai Centrālās finanšu un līgumu aģentūras nav saņemta informācija par nespēju pabeigt Liepājā īstenotos tramvaja infrastruktūras attīstības projektus līdz 2023.gada beigām.
Ņemot vērā minēto, SM neatbalsta grozījumu, kas paredz tramvaja infrastruktūras attīstības investīciju daļēju pārcelšanu finansēšanai ES fondu 2021.–2027.gada plānošanas perioda ietvaros.
Papildus lūdzam skaidrot jauna intervences koda atbilstību/nepieciešamību, kā arī grozījumu finansēšanas avotu.

